220 
TÁBSÚLATI ÜGYEK. 
Nagyságos Böckh János m. kir. osztálytanácsos urnák mint a m. kir. földtani 
intézet igazgatójának Budapesten. 
Mélyen tisztelt Igazgató Úr! 
Nagyságos Uram! 
A mély tisztelettel alulirott ezennel a gr. Széchenyi Béla úrtól «Keletázsiai 
utjának tudományos eredményei) czimű munkája III-dik geológiai szakaszának 
németre fordításáért részemre utalványozott 1000 frt tiszteletdíjról lemondok és azt 
a folyó év február 8-a óta esedékes kamatokkal együtt, vagyis 1 drb. 1000 frt név¬ 
értékű 4 2 /io %-es egyesített államadóssági kötvényt és 24 forint 57 krt készpénzben, 
kiváló tiszteletem és nagyrabecsülésem jeléül a magy. kir. földtani intézet tagjai 
javára alapítványképen azon czélból teszem le, bogy annak kamataiból időnként az 
intézet tagjai tudományos geológiai kutatásaikban segélyeztessenek. 
Ezen alapítványom kizárólagos tulajdonát képezi a m. kir. földtani intézet 
mindenkori rendes tagjainak, a kik a kamatok fölött a következő pontok megtartá¬ 
sával autonóm módon rendelkezhetnek. 
Azon módozatok, a melyekkel a fentemlített czélt legjobban elérni vélem, a 
következők: 
1. Ez alapítványom kezelésére és a kamatok mire fordításának meghatározá¬ 
sára ezennel a m. kir. földtani intézet mindenkori igazgatóján mint elnökön kívül 
még két intézeti tagot kérek fel, a kik 5—5 évre a földtani intézet geológusai által 
szótöbbséggel választandók. Ezen urak képezik az alapítvány ügyeit intéző bizott¬ 
ságot. 
2. Kérem, hogy a mai napon Nagyságodnak, mint a m. kir. földtani intézet 
ez idei igazgatójának átadott 4 2 /iu %-os 286,535 számú egyesített államadóssági köt¬ 
vény az 1. pont alatt említett intéző bizottság által őrzés és kezelés végett valamely 
budapesti pénzintézetnél helyeztessék el. 
Magától értetődik, hogy ezen összegnek, mint kamatozó tőkének mindenkor 
érintetlenül kell maradni, azt semmiféle momentán czélra felhasználni vagy meg¬ 
csonkítani nem szabad. 
3. Ép olyan alapítványi tőkének tekintendő azon a mellékelt takarékpénztári 
könyvecskében kamatozólag elhelyezett 24 fit 57 kr, mely összeg a fent említett 
bizottság egyik tagja által mindaddig megőrzendő, míg annyira nem növekedett, hogy 
abból egy megfelelő kisebb névértékű állami értékpapirt venni lehessen, a mely 
azután a pénzintézetben deponált alapítványhoz csatolandó. 
Ezen utóbbi készpénzösszeg növesztésére hivatva vannak az évről-évre hozzá 
csatolandó saját kamatai, a melyek tehát más czélra nem használhatók fel, valamint 
továbbá azon összegek, melyek alább az 5. pontban külön megneveztetni fognak. 
4. A pénzintézetben megőrzés végett elhelyezett 1000 forintos értékpapír után 
félévenkint esedékes kamatok felvételére a m. kir. földtani intézet tagjai által meg¬ 
választott kezelőbizottságot, illetve ennek erre kijelölt tagját kérem föl, valamint 
továbbá arra is, hogy ezen egymagukban kicsiny összegeket egy másik takarék¬ 
pénztári könyvecskében összegyűjtse. 
5. A midőn a deponált értékpapír vagy értékpapírok kamatai, melyek a 
második takarékpénztári könyvecskében összegyűjtettek az 100, 200, 300 vagy 400 
forintot elérték, akkor ezen összeg az intéző bizottság megállapodásaihoz képest az 
erre kijelölt geológusnak tudományos kutatásra kiadandó. 
Nyomban azonban megjegyzem, hogy kiadásra csakis az elsőfokú kamatok 
kerülhetnek, míg az összegyűjtésök ideje alatt hozzánövekedő kamatok-kamatjai 
az alaptőke növesztésére fordítandók; ugyanakkor tehát, a midőn a tanúlmányi 
( 166 ) 
